turjo4nis/wikipedia-bn-dump-20250701 huggingface dataset:
রংপুর রপ্তানি প্রক্রিয়াকরণ অঞ্চল

রংপুর রপ্তানি প্রক্রিয়াকরণ এলাকা (সংক্ষেপে রংপুর ইপিজেড) রংপুর বিভাগের গাইবান্ধা জেলার গোবিন্দগঞ্জ উপজেলায় প্রস্তাবিত বাংলাদেশের একটি বিশেষ অর্থনৈতিক অঞ্চল। বর্তমানে এটির জমি অধিগ্রহনের কাজ চলছে এবং চালু হলে তা হবে দেশের দশম ইপিজেড।

অবস্থান 
রংপুর শহরের অদূরে গাইবান্ধা জেলার গোবিন্দগঞ্জ উপজেলা থেকে প্রায় ৬ কিলোমিটার দূরে সাহেবগঞ্জ বাজার এলাকায় প্রস্তাবিত ইপিজেডটির অবস্থান। এই ইপিজেড থেকে সৈয়দপুর বিমানবন্দর ৭০ কিলোমিটার, হিলি স্থলবন্দর ৩২ কিলোমিটার এবং সম্প্রসারণাধীন বগুড়া বিমানবন্দরের অবস্থান ৩৪ কিলোমিটার দূরে। এছাড়াও প্রস্তাবিত ইপিজেড থেকে মহিমাগঞ্জ রেলওয়ে স্টেশনের দুরত্ব ১৭ ও গাইবান্ধা রেলওয়ে স্টেশনের দুরত্ব ৩২ কিলোমিটার এবং ঢাকা-রংপুর মহাসড়কের দুরত্ব মাত্র ৭ কিলোমিটার। যে কারণে যোগাযোগ ও মালামাল সরবরাহ এবং পরিবহনের ক্ষেত্রে এই ইপিজেড অত্যন্ত সুবিধাজনক অবস্থানে থাকায় বেপজা এই স্থান নির্বাচনে অত্যন্ত গুরুত্ব দিয়েছে।

ইতিহাস ও স্থাপন বিতর্ক 
২০১৯ সালের ১৩ নভেম্বর প্রধানমন্ত্রী শেখ হাসিনার সভাপতিত্বে অনুষ্ঠিত বেপজা গভর্নর বোর্ডের ৩৪ তম সভায় রংপুর চিনিকলের সাহেবগঞ্জ ইক্ষু খামারের ১,৮৪২  একর জমিতে ‘রংপুর রপ্তানি প্রক্রিয়াজাতকরণ এলাকা’ (আরইপিজেড) স্থাপনের সিদ্ধান্ত গ্রহণ করে। সে মোতাবেক শিল্প মন্ত্রণালয় এ জমি বেপজার অনুকুলে হস্তান্তরের  নির্দেশনা দেয়। এরও আগে ২০১৬ সালের ৬ নভেম্বর চিনিকল কর্তৃপক্ষ ও পুলিশ এসব জমিতে উচ্ছেদ অভিযান চালাতে গেলে সাঁওতালদের সঙ্গে সংঘর্ষ হয়। এতে তিনজন নিহতসহ কয়েক জন সাঁওতাল আহত হন। শুরু থেকেই স্থানীয় সাঁওতাল সম্প্রদায়ের লোকজন এই ইপিজেড স্থাপনের বিরোধিতা করে আসছিল যে তাঁদের পৈতৃক ভিটা-মাটিতে সাঁওতাল-বাঙালির মতামত উপেক্ষা করে যথাযথ আলোচনা ছাড়াই বিরোধপূর্ণ জমিতে ইপিজেড নির্মাণের সিদ্বান্ত নেওয়া হয়েছে। একই সাথে স্থানীয়দের একটি অংশ ইপিজেড স্থাপনের পক্ষে এবং তাঁদের দাবি এটি স্থাপিত হলে এলাকাটির আর্থ-সামাজিক অবস্থা আমূলে পরিবর্তন হবে এবং বিপুল পরিমানে কর্মসংস্থানের সৃষ্টি হবে। সম্প্রতি ১০ ডিসেম্বর, ২০২২ উপজেলা প্রশাসন আয়োজিত এক আলোচনা সভায় জানানো হয় ১ হাজার ৮৪২ একর জমির মধ্যে ৪৫০ একর জমি বেপজার কাছে হস্তান্তর করে বাকি জমি আইন মেনে অগ্রাধিকারের ভিত্তিতে সাঁওতাল-বাঙালিদের মধ্যে লিজ প্রদান করা হবে।

আরও দেখুন 

 বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
 বাংলাদেশের রপ্তানি প্রক্রিয়াকরণ অঞ্চলের তালিকা
 উত্তরা রপ্তানি প্রক্রিয়াকরণ অঞ্চল, সংগলশী, নীলফামারী

তথ্যসূত্র 

বাংলাদেশের রপ্তানি প্রক্রিয়াকরণ অঞ্চল
বাংলাদেশের বৈদেশিক বাণিজ্য
বাংলাদেশের সরকারি সংস্থা
তৈছামা ঝর্ণা

তৈছামা ঝর্ণা(English: Twisama Jhorna) বাংলাদেশের খাগড়াছড়ি জেলার দীঘিনালার অবস্থিত। এটি খাগড়াছড়ি জেলার নতুন ঝর্ণাগুলোর মাঝে একটি, ঝর্ণাটি অনেক দুর্গম এলাকায় অবস্থিত।

অবস্থান
এটি পার্বত্য খাগড়াছড়ি জেলার দীঘিনালা উপজেলার মেরুং ইউনিয়নের বিষ্ণু কাবারি ত্রিপুরা পাড়ায় অবস্থিত।এই ঝর্ণায় পৌঁছানোর জন্য খাগড়াছড়ি সদর থেকে সিএনজি অথবা মাহেন্দ্রা করে দীঘিনালা বাজার নামতে হবে এবং দীঘিনালা বাজার থেকে মেরুং ইউনিয়নের বিষ্ণু কাবারিপাড়ায় যেতে হবে | তৈছামা ঝর্ণা পৌঁছাতে সময় লাগে প্রায় ১ ঘন্টা এবং এই ঝর্ণায় পৌঁছাতে পাড়ি দিতে হবে অনেক দুর্গম পথ। পাড়ি দেয়ার সময় ছোট বড় পাহাড়, জুম ক্ষেত এবং পাথরের রাস্তা পরবে।

তথ্যসূত্র 

বাংলাদেশের জলপ্রপাত
খাগড়াছড়ি জেলার দর্শনীয় স্থান
মুসান্নাফ ইবনে আবি শায়বাহ

মুসান্নাফ ইবনে আবি শায়বাহ (مصنف ابن أبي شيبة) একটি বৃহত্তর হাদিসগ্রন্থ যাতে সাইত্রিশ হাজারেরও বেশি হাদিস ও আছার লিখিত আছে।এটির লেখক প্রখ্যাত মুহাদ্দিস ইমাম ইবনে আবি শায়বাহ(রহ.)।

বর্ণনা 
আবু বকর ইবনে আবু শায়বাহ আব্দুল্লাহ ইবনে মুহাম্মাদ ইবনে ইবরাহীম ইবনে ওছমান ইবনে খাওয়াস্তী আল-আবসী (রহ.) এই গ্রন্থের লেখক।আল মুসান্নাফ নামে তিনি এই গ্রন্থ লিখেছেন।ইবনে আবি শায়বাহ(রহ.) ১৫৯ হিজরীতে জন্মগ্রহণ করেছেন এবং ২৩৫ হিজরীতে মৃত্যুবরণ করেছেন।হাদিস সংকলন যুগের প্রথম দিককার গ্রন্থ এটি।এতে ৩৭ হাজারেরও বেশি হাদিস রয়েছে।

উদাহরণ

সংস্করণ সমূহ
এই মহা মূল্যবান গ্রন্থটি বহু প্রাকশনী থেকে বহুবার প্রকাশিত হয়েছে।
 মাকতাবা রুশদ, রিয়াদ হতে অতি বৃহৎ আকারে ৭ খণ্ডে শায়খ কামাল ইউসুফ হূতের তাহকীকে প্রকাশিত হয়েছে (মাকতাবা শামেলা অনুসারে)। ১৪০৯ হিজরীতে এর প্রথম মুদ্রণ প্রকাশিত হয়। এর হাদিস সংখ্যা ৩৭,৯৪৩টি। 
 শায়খ মুহাম্মাদ আওয়ামার তাহকীকে মুদ্রিত। যা সূচীপত্রসহ ২৬ খণ্ডে সমাপ্ত। এতে ৩৯,০৯৮টি হাদিস রয়েছে।
 শায়খ আবু মুহাম্মাদ উসামা ইবনে ইবরাহীম ইবনে মুহাম্মাদের তাহকীকে প্রকাশিত। যার হাদীছ সংখ্যা ৩৮,৯০৭টি। এটি ১৩ খণ্ডে সমাপ্ত।
 শায়খ ড. সাদ ইবনে নাছের ইবনে আব্দুল আযীযের তাহকীকে মুদ্রিত। যা ২০ খণ্ডে সমাপ্য এবং এর হাদিস সংখ্যা ৩৯,৬৩২টি ইত্যাদি।
এছাড়াও আরও বিভিন্ন প্রকাশনী হতে বিভিন্ন সময় এটি মুদ্রিত ও প্রকাশিত হয়েছে।

অনুবাদ

ব্যাখ্যাগ্রন্থ

আরও দেখুন

তথ্যসূত্র

ইসলামি সাহিত্য
সুন্নি ইসলামের পণ্ডিত
সুন্নি সাহিত্য
সুন্নি হাদিস সংকলন
বামদেব

বামদেব () হল শিবের সংরক্ষিত দিক, তিনি যে মহাবিশ্বের পাঁচটি দিককে মূর্ত করেছেন তার মধ্যে একটি, পঞ্চমুখী শিবলিঙ্গে, ডানদিকে বামদেব আবির্ভূত হন। শিবের এই মুখ/দৃষ্টিটিকে শান্তিপূর্ণ, করুণ ও কাব্যিক বলে মনে করা হয় - এর নারী দিকটির প্রভু জলের সাথে যুক্ত। ব্রহ্ম বা পরশিব পুরুষ (শিব) ও নারী (পরাশক্তি) এ বিভক্ত হয়ে মহাবিশ্ব রূপে প্রকাশ পায়।

ব্রহ্মা বামদেবদের সৃষ্টি করেছেন, তিনি দেখেছেন যে, তাঁর দ্বারা সৃষ্ট মানসপুত্ররা সৃষ্টির উপর দৃষ্টি নিবদ্ধ করে না বরং ধ্যান এবং অসিসের দিকে মনোনিবেশ করে।
বামদেব (রুদ্র) বজ্রপাত, বজ্রপাত, মেঘ, রংধনু, বিভিন্ন ধরনের ওষুধ তৈরি করেছেন যা সবই অমর। তারা অমর সৃষ্টি করেছিল বলে তারা রুদ্র নামেও পরিচিত। ব্রহ্মা তখন বামদেবকে অনুরোধ করেন শুধুমাত্র নশ্বরদের সৃষ্টি করতে, অমরদের নয়। বামদেব এই বলে যে তারা কেবল অমর সৃষ্টি করতে পারে, সৃষ্টির কাজ বন্ধ করে দেয়।

তথ্যসূত্র

উৎস
 Dictionary of Hindu Lore and Legend () by Anna Dallapiccola

শিবের রূপভেদ
ত্রিভুজ ফোঁড়ানো

ত্রিভুজ ফোঁড়ানো হল যৌনাঙ্গ ফোঁড়ানোর বিভিন্ন প্রকারের মধ্যে একটি যা ভালভাতে করা হয়। এটি একটি অনুভূমিক ছিদ্র যা পাশ থেকে পাশ দিয়ে যায়, ভগাঙ্গুরের ফণা টিস্যুর গোড়ার নীচে যেখানে এটি ভিতরের ল্যাবিয়ার সাথে এবং ভগাঙ্কুরের নীচে মিলিত হয়।    নামটি টিস্যু থেকে উদ্ভূত হয়েছে যেখানে ল্যাবিয়া ভগাঙ্গুরের ফণার সাথে মিলিত হয়, যা একটি ত্রিভুজের মতো দেখায়।

প্রত্যক্ষ ভগাঙ্গুর উদ্দীপনার পাশাপাশি যোনি বা পায়ুপথে অনুপ্রবেশের সময় ফোঁড়ানো যৌন সংবেদন বাড়াতে পারে। এটি পেছন থেকে ভগাঙ্কুরকে উদ্দীপিত করতে পারে,   যদিও এটি ভগাঙ্কুর বা ভগাঙ্কুর শ্যাফটের মধ্য দিয়ে যায় না তথাপি এটি উদ্দীপিত করার একমাত্র যৌনাঙ্গ ফোঁড়ানো। ছিদ্রে পরার জন্য সাধারণ গহনা হল একটি বারবেল। কিছু ব্যক্তির মধ্যে এমন ফোঁড়ানো এনরগাসমিয়া হওয়ার কারন হতে পারে। 

এটি আরও জটিল এবং ব্যয়বহুল যৌনাঙ্গ ফোঁড়ানোগুলির মধ্যে একটি। গড় নিরাময় সময় ১২ থেকে ১৮ সপ্তাহ  এবং ত্রিভুজ ফোঁড়ানো করলে পরবর্তী রক্তপাত হওয়ার সম্ভাবনা অন্যান্য ধরনের ভালভা ভেদনের তুলনায় বেশি।  ভালভা সম্পর্কিত বেশ কয়েকটি শারীরবৃত্তীয় প্রয়োজনীয়তা রয়েছে। উদাহরণস্বরূপ, ভগাঙ্গুর ফণাকে পর্যাপ্ত দূরত্ব পর্যন্ত শরীর থেকে বাইরের দিকে বেরিয়ে আসতে হবে। বেশিরভাগ ভালভা ছিদ্র করার জন্য উপযুক্ত নয়। এর জটিলতা এই কারণে যে ছিদ্রকারীকে তার বসানোর জন্য চাক্ষুষ সংকেতের পরিবর্তে প্রধানত স্পর্শকাতরতা ব্যবহার করতে হয়। এটি এমন একটি অবস্থানে যেখানে ভুল হলে ফোঁড়ানোর ফলে ব্যথা হতে পারে এবং ভালভা ক্ষতিগ্রস্ত হতে পারে। কিছু লোক একে তীব্র বেদনাদায়ক যৌনাঙ্গ ফোঁড়ানোর মধ্যে একটি বলে মনে করে  কারণ এটি অনেক টিস্যু এবং অনেক স্নায়ুর মধ্য দিয়ে যায়।

ইতিহাস 
পিএফআইকিউ ম্যাগাজিনের মতে, ১৯৯০-এর দশকের গোড়ার দিকে গন্টলেট বডি পিয়ার্সিং স্টুডিওর লু ডাফ প্রথম ত্রিভুজ ফোঁড়ানোর কাজটি করেছিলেন।  এটি পরবর্তীকালে এলেন অ্যাঞ্জেল দ্বারা বিকশিত হয়েছিল।

তথ্যসূত্র

বহিঃসংযোগ 

 বডি মডিফিকেশন ই-জাইন (আর্কাইভ কপি)

মহিলাদের যৌনাঙ্গ ফোঁড়ানো
ভিয়া সানাগাস্তা

ভিয়া সানাগাস্তা () হলো আর্জেন্টিনার উত্তর-পশ্চিমের প্রদেশ লা রিওহার একটি পৌরসভা ও গ্রাম।

তথ্যসূত্র

লা রিওহা প্রদেশের (আর্জেন্টিনা) জনবহুল স্থান
সিকাম তৈসা ঝর্ণা

সিকাম তৈসা  ঝর্ণা বাংলাদেশের রাঙ্গামাটি জেলার সাজেকে অবস্থিত।সিকাম তৈসা ঝর্ণাটি সাজেকের একটি আকর্ষণীয় ঝর্ণার মধ্যে একটি| সাজেকে ঘুরতে আসা পর্যটকদের পছন্দের একটি ঝর্ণা সিকাম তৈসা ঝর্ণা।

অবস্থান
রাঙ্গামাটি জেলার সাজেকের রুইলুই পাড়া থেকে দুই থেকে আড়াই ঘণ্টা হাঁটা দূরত্বে সিকাম তৈসা ঝর্ণাটি অবস্থিত। সিকাম তৈসা ঝর্ণার উচ্চতা প্রায় ৮০-৯০ ফুট। এর পানি দু'ধাপে পড়ে। প্রথম ধাপ গড়িয়ে আর দ্বিতীয়টি শাওয়ারের মতো।

তথ্যসূত্র

বাংলাদেশের জলপ্রপাত
মহেশ্বরদী পরগনা

মহেশ্বরদী পরগনা মুঘল আমলে ঢাকা জেলার অন্তর্গত নারায়ণগঞ্জ মহকুমার অধীন একটি পরগনা ছিল। সুলতানি আমলে এর নাম ছিল "সুবর্ণবীথি"। পরগনাটি বর্তমান নরসিংদী, নারায়ণগঞ্জ ও কিশোরগঞ্জ জেলার মধ্যে পড়েছে।

নামকরণ ও ইতিহাস 
কিংবদন্তি অনুসারে, মহেশ্বর নামক একজন বৈদ্যবংশীয় সম্ভ্রান্ত ব্যক্তি নিজের নামানুসারে এই পরগনার নামকরণ করেন। কোনো কোনো প্রাচীন গ্রন্থে এই পরগনার নাম "মশ্বাদি" পাওয়া যায়। আবার, কেদারনাথ মজুমদার রচিত ঢাকার বিবরণ গ্রন্থানুসারে, মহাভারতের বর্ণনাকারী কবি সঞ্জয় এর নিবাস মহেশ্বতী, যা মহেশ্বরদী পরগনাকে নির্দেশ করে। এটি সত্য হয়ে থাকলে মহেশ্বর নামক কোনো ব্যক্তির অনুসন্ধান বৃথা। তবে রায় বাহাদুর দীনেশচন্দ্র সেন বৃহৎ বঙ্গ গ্রন্থে কোনো কোনো স্থানে মহেশ্বরদীকে বিক্রমপুর মহকুমা হিসেবে উল্লেখ করেছেন। উপেন্দ্রনাথ ভট্টাচার্য রচিত বঙ্গের বীর সন্তান গ্রন্থ অনুসারে, ১৫৮৪ সালে বাংলার সুবেদার শাহবাজ খান কাম্বো ঈশা খাঁ এর সাথে যুদ্ধকালে ঈশা খাঁ এর অস্ত্রাগার কর্তাভূ লুণ্ঠন করে মস্যাদি গ্রামের শস্যভাণ্ডার লুণ্ঠন করেন। এখানে মস্যাদি বলতে মহেশ্বরদীকে নির্দেশ করা হচ্ছে। পরবর্তীতে ঈশা খাঁ পুনরায় এর কর্তৃত্ব নেন।

ভূগোল 
মহেশ্বরদী পরগনার মোট আয়তন সোনারগাঁ পরগনার তিনগুণ, ভাওয়াল পরগনার দেড়গুণ এবং বিক্রমপুর পরগনার কিছু বেশি। এর সীমানা উত্তর-পশ্চিম প্রান্তে একডালা দুর্গ ও দক্ষিণ-পশ্চিম প্রান্তে সোনাকান্দা দুর্গ পর্যন্ত বিস্তৃত। মহেশ্বরদীর পূর্ব দিকে মেঘনা নদী, মধ্যভাগে পুরাতন ব্রহ্মপুত্র নদ ও পশ্চিমে শীতলক্ষ্যা নদী। এর উত্তরে আলাপসিংহ পরগনা, যা বর্তমান ময়মনসিংহ জেলার অংশ।

প্রশাসন 
মহেশ্বরদী পরগনা ও নারায়ণগঞ্জ মহকুমার অধীন থানাসমূহ নিম্নরূপ:
 নরসিংহদী
 রূপগঞ্জ
 শিবপুর
 রায়পুরা
 মনোহরদী
 আড়াইহাজার
 ডাঙ্গাবাজার (ফাঁড়ি বা আউটপোস্ট)
 গোপালদী
 বারদী (মহেশ্বরদীর পার্শ্ববর্তী)
 কাপাসিয়া (মহেশ্বরদীর পার্শ্ববর্তী)

তথ্যসূত্র

উদ্ধৃতি

গ্রন্থপঞ্জী 

নরসিংদী জেলা
মুঘল সাম্রাজ্যের উপবিভাগ
বাংলাদেশের ইতিহাস
ওরহান আরদা

আহমেত ওরহান আরদা, (জন্ম ১৯ মে ১৯১১, থেসালোনিকি – মৃত্যু ৪ জুলাই ২০০৩, ইস্তাম্বুল) একজন তুর্কি স্থপতি ও শিক্ষাবিদ।

তিনি ১৯ মে ১৯১১ সালে থেসালোনিকিতে জন্মগ্রহণ করেন। তিনি ইস্তাম্বুলে প্রাথমিক ও উচ্চ বিদ্যালয়ের শিক্ষা সমাপ্ত করেন। তিনি ১৯৩৬ সালে উচ্চ প্রকৌশল বিদ্যালয় থেকে স্নাতক হন। ১৯৩৮ সালে তিনি যে উচ্চ বিদ্যালয় থেকে স্নাতক হন তার নির্মাণ শাখায় সহকারী হিসেবে কাজ শুরু করেন। তিনি ১৯৩৯ সালে একজন সহযোগী অধ্যাপক হন। ১৯৬০ সালে, তিনি ইস্তাম্বুল প্রযুক্তিগত বিশ্ববিদ্যালয়ের স্থাপত্য অনুষদের দ্বিতীয় নির্মাণ চেয়ারে অধ্যাপক হিসেবে নিযুক্ত হন।

তিনি ১ মার্চ, ১৯৪১ তারিখে আনাতকাবিরের জন্য সূচিত আন্তর্জাতিক প্রতিযোগিতায় এমিন ওনাতের সাথে অংশগ্রহণ করেন। এই জুটির প্রকল্পটি প্রথম স্থান লাভ করে। তিনি এমিন ওনাতের সাথে আনাতকাবির বাস্তবায়ন প্রকল্প ও নির্মাণ প্রক্রিয়া নিয়ে কাজ করেন। তিনি এমিন ওনাতের সাথে ১৯৪৫ সাল পর্যন্ত যৌথভাবে এরপর একা স্থাপত্য প্রকল্পের উপর প্রভাষক ছিলেন। প্রকৌশল স্নাতক বিদ্যালয়কে ইস্তাম্বুল প্রযুক্তিগত বিশ্ববিদ্যালয়ে রূপান্তরিত করার সাথে সাথে, তিনি নির্মাণ তথ্যের ক্ষেত্রে সহযোগী অধ্যাপকের খেতাব পেয়েছিলেন। এই তারিখ থেকে ১০ নভেম্বর, ১৯৫৩ পর্যন্ত, একাডেমিক ও অফিসের কাজ করার সময়, তিনি একই সময়ে বিশ্ববিদ্যালয়ে তার দায়িত্ব থেকে ছুটিতে আনাতকাবিরের নির্মাণস্থলে কাজে অংশগ্রহণ করেছিলেন।

১৯৬০ সালে, তিনি আইটিইউর স্থাপত্য অনুষদে নির্মাণ তথ্যের অধ্যাপক হিসেবে নিযুক্ত হন। কিছুদিন পর একই চেয়ারে চেয়ারম্যান পদে নিয়োগ পান। তিনি আইটিইউর স্থাপত্য অনুষদে পরিবেশগত বিশ্লেষণ এবং শিল্পায়িত ভবন নকশা বিভাগে অধ্যাপক হিসাবে কাজ করেছেন। তিনি ১৯৭৮ সালে বিশ্ববিদ্যালয়ে তার পদ থেকে অবসর গ্রহণ করেন। অধ্যাপক ওরহান আরদা চেম্বার অফ আর্কিটেক্টসের ৮২৮ তম সদস্য ছিলেন, তিনি ৪ জুলাই, ২০০৩-এ মারা যান। ইস্তানবুল প্রযুক্তিগত বিশ্ববিদ্যালয়ে স্থাপত্য অনুষদে অনুষ্ঠিত অনুষ্ঠান ও শেলি মসজিদে জানাজার নামাজের পর তার মরদেহ জিনসিরলিকুয়ু কবরস্থানে দাফন করা হয়।

কর্ম 
 আনাতকাবির (১৯৪২-১৯৫৩), এমিন ওনাতের সাথে নকশা ও বাস্তবায়ন

তথ্যসূত্র

আরও পড়ুন 
 Kazmaoğlu, M. (1997). Eczacıbaşı Sanat Ansiklopedisi. 1. Yapı-Endüstri Merkezi Yayınları. s. 127. ISBN 975-7438-52-9.

২০০৩-এ মৃত্যু
১৯১১-এ জন্ম
২০শ শতাব্দীর তুর্কি স্থপতি
চাকা (২০০০-এর চলচ্চিত্র)

চাকা হলো নেপাল দেব ভট্টাচার্য পরিচালিত ২০০০ সালে মুক্তিপ্রাপ্ত একটি ভারতীয় বাংলা ভাষার চলচ্চিত্র। চলচ্চিত্রটিতে মিঠুন চক্রবর্তীসহ অভিনয় করেছেন দেবশ্রী রায়, পরাণ বন্দ্যোপাধ্যায় এবং আলাকা গঙ্গোপাধ্যায়।

পটভূমি 
একটি প্রতিশোধের গল্প নিয়ে চলচ্চিত্রটি নির্মিত।

অভিনয় 
 মিঠুন চক্রবর্তী
 দেবশ্রী রায়
 পরাণ বন্দ্যোপাধ্যায়
 অলকা গঙ্গোপাধ্যায়

তথ্যসূত্র

বহিঃসংযোগ 
 

২০০০-এর দশকের বাংলা ভাষার চলচ্চিত্র
২০০০-এর চলচ্চিত্র
বাংলা ভাষার ভারতীয় চলচ্চিত্র
কোরাস (১৯৭৪-এর চলচ্চিত্র)

কোরাস  হলো ১৯৭৪ সালে মুক্তি প্রাপ্ত বাংলা ভাষার একটি ভারতীয় উল্লেখযোগ্য চলচ্চিত্র। এই চলচ্চিত্রটি মৃণাল সেন প্রযোজনা করেছিলেন এবং পরিচালনাও করেছিলেন।  এটি ৯ম মস্কো আন্তর্জাতিক চলচ্চিত্র উৎসবে গৃহীত হয়  এবং ওখানে এটি একটি রৌপ্য পুরস্কার পায়।

কলাকুশলী 

 উৎপল দত্ত
 অসিত বন্দ্যোপাধ্যায়
 সেখর চ্যাটার্জি
 রবি ঘোষ
 দিলীপ রায়
 হারাধন ব্যানার্জী
 অজয় ব্যানার্জি
 শুভেন্দু চট্টোপাধ্যায়
 গীতা সেন
 রসরাজ চক্রবর্তী
 সুপান্থ ভট্টাচার্য

পুরস্কার 

 শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার
 শ্রেষ্ঠ সিনেমাটোগ্রাফির জন্য জাতীয় চলচ্চিত্র পুরস্কার ( কালো-সাদা ) - কে কে মহাজন
 শ্রেষ্ঠ সঙ্গীত পরিচালনার জন্য জাতীয় চলচ্চিত্র পুরস্কার পান - আনন্দশঙ্কর

তথ্যসূত্র

বহিঃসংযোগ 
 
 মৃণাল সেনের ওয়েবসাইটে
১৯৭০-এর দশকের বাংলা ভাষার চলচ্চিত্র
ভারতীয় সাদাকালো চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বাংলা ভাষার ভারতীয় চলচ্চিত্র
১৯৭৪-এর চলচ্চিত্র
সবিচার যুক্তিবাদ

সবিচার যুক্তিবাদ () বলতে দার্শনিক কার্ল পপার কর্তৃক উত্থাপিত একটি জ্ঞানতাত্ত্বিক দর্শনকে বোঝায়, যার ভিত্তি বক্তব্যটি হল এই যে: যদিও জ্ঞাত তথ্যসমূহ থেকে কোনও বিবৃতিতে যৌক্তিকভাবে উপনীত হওয়া সম্ভব না হয়, তারপরেও বিবৃতিটিকে যৌক্তিকভাবে মিথ্যা প্রতিপন্ন করা সম্ভব হতে পারে। ডেভিড হিউমকে অনুসরণ করে পপার সব ধরনের বিবর্ধনধর্মী (ampliative) আরোহী যুক্তিবিজ্ঞান (অর্থাৎ অবরোহী যুক্তিবিজ্ঞানের চেয়ে বেশি জ্ঞান প্রদান করতে পারে এমন কোনও যুক্তিবিজ্ঞান) প্রত্যাখ্যান করেন। অন্য ভাষায়, যদি আমরা কোনও কিছুকে যৌক্তিকভাবে বিবৃত করতে না পারি, তাহলে আমাদেরকে অন্তত সেটিকে যৌক্তিকভাবে মিথ্যা প্রতিপন্ন করার চেষ্টা করা উচিত। এখান থেকেই পপার তাঁর মিথ্যা-প্রতিপাদনীয়তা মানদণ্ডের (falsifiability criterion) তত্ত্বটি লাভ করেন।

পপারের বহুসংখ্যক রচনায় সবিচার যুক্তিবাদ আলোচিত হয়েছে। এদের মধ্যে আছে দ্য লজিক অভ সায়েন্টিফিক ডিসকভারি (The Logic of Scientific Discovery, "বৈজ্ঞানিক আবিষ্কারের যুক্তিবিজ্ঞান" ১৯৩৪/১৯৫৯), দি ওপেন সোসাইটি অ্যান্ড ইটস এনেমিস (The Open Society and its Enemies, "মুক্ত সমাজ ও তার শত্রুরা" ১৯৪৫), কনজেকচার্স অ্যান্ড রেফিউটেশনস (Conjectures and Refutations, "অনুমানসমূহ ও যুক্তিখণ্ডনসমূহ" ১৯৬৩), আনেন্ডেড কুয়েস্ট (Unended Quest, "অসমাপ্ত অনুসন্ধান", ১৯৭৬), এবং দ্য মিথ অভ দ্য ফ্রেমওয়ার্ক (The Myth of the Framework, "প্রসঙ্গকাঠামোর রূপকথা" ১৯৯৪)।

আরও দেখুন
ম্যুন্‌শহাউজেন ত্রিসংকট

ব্যক্তিত্ব
হান্স আলবের্ট
ডেভিড ডয়েচ
জন একল্‌স
এর্নেস্ট গেলনার
হান্স আডলফ ক্রেবস
রাইনহোল্ড সিপেলিউস

তথ্যসূত্র

আরও পড়ুন
Maxwell, Nicholas (2017) Karl Popper, Science and Enlightenment, UCL Press, London. Free online.
 Niemann, Hans-Joachim. Lexikon des Kritischen Rationalismus, (Encyclopaedia of Critical Rationalism), Tübingen (Mohr Siebeck) 2004, . More than a thousand headwords about critical rationalism, the most important arguments of K.R. Popper and H. Albert, quotations of the original wording. Edition for students in 2006, .
 Parusniková, Zuzana & Robert S. Cohen (2009). Rethinking Popper, Description and contents. Springer. 
 Reinhold Zippelius. Die experimentierende Methode im Recht (trial and error in jurisprudence), (Academy of Science, Mainz) 1991,

বহিঃসংযোগ
 Critical Rationalism: a personal account 
 Critical Rationalism Blog: Discusses critical rationalism from a libertarianist political point of view
 

যুক্তিবাদ
জ্ঞানতাত্ত্বিক মতবাদ
বিজ্ঞানের জ্ঞানতত্ত্ব
কার্ল পপার
বিজ্ঞানের অধিতত্ত্ব
উইকিপিডিয়ার প্রথম সম্পাদনা

উইকিপিডিয়ার ডাটাবেসের হোমপেজ পাতায়  প্রথম সম্পাদনা ১৫ জানুয়ারি ২০০১-এ করা হয়েছিল এবং এতে সম্পূর্ণরূপে বলা হয়েছে "এটি নতুন উইকিপিডিয়া!"। ২০২১ সালের ডিসেম্বরে, সহ-প্রতিষ্ঠাতা জিমি ওয়েলস ঘোষণা করেছিলেন যে, তিনি একটি ওয়েবসাইট বিক্রি করবেন যেখানে তিনি বলেছিলেন যে তিনি আগের সম্পাদনাটি পুনরায় তৈরি করেছেন এবং পরে মুছে ফেলেছেন, যাতে "হ্যালো, ওয়ার্ল্ড!" লেখা ছিল, যা নন-ফাঞ্জিবল টোকেন (এনএফটি) হিসাবে সর্বোচ্চ দরদাতার কাছে বিক্রি করবে।

পটভূমি 
একটি যৌথভাবে লিখিত অবাধে লাইসেন্সপ্রাপ্ত হাইপারটেক্সট এনসাইক্লোপিডিয়ার ধারণাটি প্রথম ১৯৯০-এর দশকে প্রকাশ করা হয়েছিল; রিচার্ড স্টলম্যান ১৯৯৮ সালে একটি "ফ্রি ইউনিভার্সাল এনসাইক্লোপিডিয়া অ্যান্ড লার্নিং রিসোর্স" (মুক্ত সর্বজনীন বিশ্বকোষ ও জ্ঞান সংস্থান) প্রস্তাব করেছিলেন। ২০০১ সালে, ল্যারি স্যাঙ্গার উইকিপিডিয়াকে প্রাথমিকভাবে সাধারণ জনগণের স্বেচ্ছাসেবক এন্ট্রিগুলির একটি উত্স হিসাবে ধারণা করেছিলেন, যেটি পরে নুপিডিয়াতে "চালানো" যেতে পারে, এটি জিমি ওয়েলস দ্বারা প্রতিষ্ঠিত একটি সহযোগী বিশ্বকোষ এবং "যোগ্য স্বেচ্ছাসেবক অবদানকারীদের" দ্বারা লিখিত বহু-সহ ধাপ যুগ্ম পর্যালোচনা প্রক্রিয়া। নুপিডিয়া মেইলিং লিস্টে স্যাঙ্গারের পাঠানো একটি বার্তায় বলা হয়েছিল "হাস্যকর আমাকে [...] সেখানে যান এবং একটি ছোট নিবন্ধ যোগ করুন। এটি পাঁচ বা দশ মিনিট সময় নেবে।" ১৩ জানুয়ারি ২০০১-এ, উইকিপিডিয়ার ডোমেইন নাম নিবন্ধিত হয়, এবং ১৫ জানুয়ারি ২০০১-এ উইকিপিডিয়া চালু হয়।

প্রথম সম্পাদনা 

ঐতিহাসিকভাবে, উইকিপিডিয়ার ডাটাবেসের প্রথমতম টিকে থাকা সম্পাদনাটি ছিল ১৬ জানুয়ারি ২০০১ সালের UuU পাতাটিরসংশোধন, U (ইউ) অক্ষর দিয়ে শুরু হওয়া দেশগুলির তালিকা হিসাবে তৈরি করা হয়েছিল এবং সেই সময়ের সফটওয়্যার বিবেচনার কারণে অদ্ভুতভাবে শিরোনাম হয়েছিল।  যাইহোক, সেই সময়ের পৃষ্ঠার ইতিহাসগুলি ইয়ুজমোডউইকি সফ্টওয়্যার দ্বারা অবিশ্বস্তভাবে সংরক্ষণ করা হয়েছিল; ২০১০ সালে, উইকিমিডিয়া ডেভেলপার টিম স্টারলিং আর্কাইভে প্রাথমিক ইয়ুজমোডউইকি সংশোধনের অগম্য রেকর্ডগুলি খুঁজে পেয়েছিলেন।  ২০১৯ সালের ৩০ জুলাই (ইউটিসি) যখন এই সম্পাদনাগুলি উইকিপিডিয়ার ডাটাবেসে আমদানি করা হয়েছিল  তখন এর প্রথম রেকর্ড করা সম্পাদনাটি ১৫ জানুয়ারী ২০০১ সালে office.bomis.com সার্ভার ব্যবহার করে একজন বেনামী ব্যক্তি দ্বারা "এটি নতুন উইকিপিডিয়া!" পাঠ্যসহ হোমপেজ তৈরি করা হয়েছিল।  এই সম্পাদনাগুলির আমদানি সম্পর্কে অবহিত হওয়ার পরে, ওয়েলস বলেছেন:
রেকর্ডের জন্য, এইগুলি অতি পুরাতন সম্পাদনা যা পাওয়া গেছে, কিন্তু অতি পুরাতন সম্পাদনা নয়। ইয়ুজমোডউইকির প্রথম দিনগুলিতে, আমি *হার্ড ড্রাইভে* অনেক কিছু মুছে ফেলতাম (যেহেতু এটি সত্যিই এটি করার একমাত্র উপায় ছিল)। এগুলো অবশ্যই পাওয়া যাবে না। "হ্যালো, ওয়ার্ল্ড!" ছিল প্রথম শব্দ যা শীঘ্রই মুছে ফেলা হয়েছে।

পাদটীকা

তথ্যসূত্র 

জিমি ওয়েলস
উইকিপিডিয়ার ইতিহাস
আবিষ্করণী

আবিষ্করণী (ইংরেজি Heuristic), আবিষ্করণী পদ্ধতি (Heuristic method) বা আবিষ্করণী কৌশল (ইংরেজি Heuristic technique) বলতে সমস্যা সমাধান বা আত্ম-আবিষ্কারের সেইসব পন্থাকে বোঝায়, যেগুলিতে এমন একটি ব্যবহারিক পদ্ধতি ব্যবহার করা হয়, যেটি সর্বোচ্চ সন্তুষ্টিবিধায়ক, নিখুঁত বা যৌক্তিক হবার নিশ্চয়তা প্রদান না করলেও একটি অব্যবহিত, স্বল্প-মেয়াদী লক্ষ্য বা আসন্নীকরণে পৌঁছানোর জন্য যথেষ্ট হয়। যেসব ক্ষেত্রে সর্বোচ্চ সন্তুষ্টিবিধায়ক সমাধান খুঁজে বের করা অসম্ভব বা অবাস্তবধর্মী, সেসব ক্ষেত্রে আবিষ্করণী পদ্ধতি প্রয়োগ করে একটি মোটামুটি সন্তোষজনক সমাধান খুঁজে বের করার প্রক্রিয়া ত্বরান্বিত করা যায়। কখনও কখনও আবিষ্করণী কৌশলগুলি মানসিক সোজা নিয়ম (শর্টকাট) হিসেবে কাজ করতে পারে এবং এভাবে সিদ্ধান্ত গ্রহণের ক্ষেত্রে মানসিক বোঝা লাঘব করতে পারে।

আরও দেখুন 

 অ্যালগোরিদম (কলনবিধি)
 আচরণীয় অর্থশাস্ত্র 
 ব্যর্থতা মোড ও প্রভাব বিশ্লেষণ 
 বিচার ও সিদ্ধান্ত গ্রহণে আবিষ্করণীবিদ্যা 
 আদর্শ ধরন 
 বিচার ও সিদ্ধান্ত গ্রহণে পক্ষপাতের তালিকা 
 স্নায়ু-আবিষ্করণীবিদ্যা 
 পূর্বাভাসমূলক প্রোগ্রাম লিখন 
 অগ্রাধিকার আবিষ্করণী
 সামাজিক আবিষ্করণীবিদ্যা 
 চিন্তন পরীক্ষা

তথ্যসূত্র

আরও পড়ুন 
 How To Solve It: Modern Heuristics, Zbigniew Michalewicz and David B. Fogel, Springer Verlag, 2000. 
 
 The Problem of Thinking Too Much , 11 December 2002, Persi Diaconis

 
সমস্যা সমাধানের পদ্ধতি
উইকিপিডিয়া বট

উইকিপিডিয়া বট হলো ইন্টারনেট বট (কম্পিউটার প্রোগ্রাম) যা উইকিপিডিয়াতে সহজ, পুনরাবৃত্তিমূলক কাজ করে যা হাতে হাতে করা দুরূহ ও সময়সাধ্য। উইকিপিডিয়ায় ব্যবহৃত ইন্টারনেট বটের একটি বিশিষ্ট উদাহরণ হলো এলএসজেবট।

কার্যক্রম 

বট নামক কম্পিউটার প্রোগ্রাম প্রায়শই সাধারণ ভুল বানান এবং শৈলীগত সমস্যাগুলি সংশোধন করার মতো সাধারণ এবং পুনরাবৃত্তিমূলক কাজগুলিকে স্বয়ংক্রিয়ভাবে করতে বা পরিসংখ্যানগত ডেটা থেকে একটি আদর্শ বিন্যাসে ভূগোল এন্ট্রির মতো নিবন্ধগুলি শুরু করতে ব্যবহৃত হয়। অতিরিক্তভাবে, সম্পাদকদের সাধারণ সম্পাদনা ত্রুটি করার সময় স্বয়ংক্রিয়ভাবে বার্তা পাঠানোর জন্য বট রয়েছে।

ক্লুবট এনজি -এর মতো ধ্বংসপ্রবণতাবিরোধী বটগুলি দ্রুত ধ্বংসপ্রবণতা শনাক্ত করতে এবং এগুলো বাতিল করার জন্য বিশেষ প্রোগ্রাম করা হয়েছে। বটগুলি নির্দিষ্ট অ্যাকাউন্ট বা আইপি অ্যাড্রেস রেঞ্জ থেকে সম্পাদনাগুলি চিহ্নিত করতে সক্ষম।

উইকিপিডিয়ায় বট সক্রিয় করার আগে অবশ্যই সেই উইকিপিডিয়ার ব্যুরোক্র্যাটদের দ্বারা অনুমোদিত হতে হবে। যদি কোনো উইকিপিডিয়ায় ব্যুরোক্র্যাট না থাকে তাহলে স্টুয়ার্ডরা বট অনুমোদন করার অধিকার রাখেন।

একটি বট একবার সুইডিশ উইকিপিডিয়াতে একদিনে ১০,০০০টি ছোট নিবন্ধ তৈরি করেছে৷ অ্যান্ড্রু লিহের মতে, উইকিপিডিয়ায় বর্তমান লক্ষ লক্ষ নিবন্ধের সম্প্রসারণ এই ধরনের বট ব্যবহার ছাড়া কল্পনা করা কঠিন হবে। সেবুয়ানো, সুইডিশ এবং ওয়ারে উইকিপিডিয়াতে বট দ্বারা সৃষ্ট সামগ্রীর সংখ্যা বেশি বলে জানা গিয়েছে।

বটের প্রকারভেদ 

বটগুলোকে বাছাই করার একটি উপায় হলো তারা কী কাজ করে:

 পাতার বিষয়বস্তু তৈরি,
 ত্রুটি সংশোধন করা,
 লিংক যোগ করা,
 ট্যাগ যোগ করা,
 ধ্বংসাত্মক সম্পাদনা বাতিল,
 রিপোর্ট হালনাগাদ,
 পুরানো আলোচনা বা কাজ সংরক্ষণাগারে স্থানান্তর,
 স্প্যাম বা অসদাচরণ রোধ,
 ব্যবহারকারীদের উৎসাহিত করার জন্য তাদের পছন্দের পূর্বাভাস প্রদান,
 প্রয়োজনীয় বিজ্ঞপ্তি প্রেরণ,

আরও দেখুন 

 উইকিপিডিয়া:বট
 উইকিপিডিয়া:বট নীতিমালা

তথ্যসূত্র 

 
উইকিপিডিয়া
ইন্টারনেট বট
ম্যুন্‌শহাউজেন ত্রিসংকট

জ্ঞানতত্ত্বের  আলোচনায় ম্যুন্‌শহাউজেন ত্রিসংকট (যেটি আগ্রিপা-র ত্রিসংকট নামেও পরিচিত) একটি চিন্তন পরীক্ষা যার উদ্দেশ্য হল গৃহীত স্বতঃসিদ্ধ বা পূর্বানুমান ছাড়া যে যেকোনও সত্য  (এমনকি গণিত ও যুক্তিবিজ্ঞানের মতো ক্ষেত্রেও) প্রমাণ করা যে তাত্ত্বিকভাবে অসম্ভব, সে ব্যাপারটি প্রদর্শন করা।  কোনও প্রদত্ত প্রতিজ্ঞা (proposition) যে সত্য, সে ব্যাপারটি কীভাবে জানা যায়, সে ব্যাপারে যদি কোনও প্রশ্ন করা হয়, তাহলে হয়ত কোনও প্রমাণ প্রদান করা হয়। কিন্তু ঐ প্রমাণটির ব্যাপারেও একই প্রশ্ন করা সম্ভব, এবং এভাবে অনুবর্তী প্রমাণগুলির ব্যাপারেও তা করা সম্ভব। ম্যুন্‌শহাউজেন ত্রিসংকট বলে যে কোনও প্রমাণ সম্পূর্ণ করার কেবলমাত্র তিনটি পন্থা আছে:

 চক্রাকার যুক্তি, যেখানে কোনও প্রতিজ্ঞার প্রমাণে ঐ প্রতিজ্ঞাটি যে সত্য, সে ব্যাপারটিকেই স্বতঃসিদ্ধ ধরে নেওয়া হয়।
 পরাগত যুক্তি, যেখানে প্রতিটি প্রমাণের আরও একটি প্রমাণ আবশ্যক হয়, এবং এরকম অসীম পর্যন্ত  (ad infinitum) চলতে থাকে। 
 অন্ধভাবে স্বীকৃত যুক্তি, যেটি এমন সব স্বীকৃত যুক্তির উপর প্রতিষ্ঠিত, যেগুলি প্রমাণ ছাড়াই বিনা প্রশ্নে কেবল বিবৃত করা হয়।

তাই এই ত্রিসংকটটি হল তিনটি সমভাবে অসন্তোষজনক পছন্দের মধ্যে একটিকে পছন্দ করার সিদ্ধান্ত গ্রহণ।

সমসাময়িক জ্ঞানতত্ত্বে সঙ্গতিবাদের প্রবক্তারা ত্রিসংকটের "চক্রাকার" অংশটি গ্রহণ করেন বলে মনে করা হয়। অন্যদিকে ভিত্তিবাদীরা স্বতঃসিদ্ধমূলক যুক্তিটির উপর আস্থা রাখেন। আর যে দৃষ্টিভঙ্গিটি অসীম প্রত্যাবর্তনের অংশটি গ্রহণ করে, তা অসীমবাদ নামে পরিচিত।

কার্ল পপার সুপারিশ করেন যে এই ত্রিসংকটটিকে সমাধানের অযোগ্য হিসেবে মেনে নিতে হবে এবং অনুমান ও সমালোচনার মাধ্যমে জ্ঞানের উপর কাজ করতে হবে।

আরও দেখুন
প্রতি-ভিত্তিবাদ 
সবিচার যুক্তিবাদ 
ডুহেম-কুয়াইন বক্তব্য 
গ্যোডেলের অসম্পূর্ণতা উপপাদ্যসমূহ 
মানদণ্ডের সমস্যা 
যৌক্তিক বিশ্বস্তবাদ 
প্রত্যাবর্তন যুক্তি
তারস্কি-র অসংজ্ঞাযোগ্যতা উপপাদ্য
সত্যতা প্রতিপাদনের তত্ত্ব
কচ্ছপ আকিলেসকে যা বলল

তথ্যসূত্র

আরও পড়ুন
Hans Albert, Treatise on Critical Reason, Princeton University Press, 1985, chap. I, sect. 2.
For Hans Albert's scientific articles see List of Publications in Hans Albert at opensociety.de

বহিঃসংযোগ
 

১৯৬৮-এর নতুন শব্দ
ব্যারন ম্যুন্‌শহাউজেন
উভয়সংকট
ভিত্তিবাদ
যুক্তিবিজ্ঞানের ইতিহাস
সত্যতা প্রতিপাদন
যুক্তিবিজ্ঞান
যৌক্তিক কূটাভাস
কূটাভাস
পিরোবাদ
সংশয়বাদ
দর্শনে চিন্তা পরীক্ষা
জ্ঞানতত্ত্বের ধারণা